CELEX: 31990R3365
Language: el
Date: 1990-11-23 00:00:00
Title: Κανονισμός (ΕΟΚ) αριθ. 3365/90 της Επιτροπής της 23ης Νοεμβρίου 1990 περί χορηγήσεως διαφόρων παρτίδων corned beef ως επισιτιστική βοήθεια

Avis juridique important

|

31990R3365

Κανονισμός (ΕΟΚ) αριθ. 3365/90 της Επιτροπής της 23ης Νοεμβρίου 1990 περί χορηγήσεως διαφόρων παρτίδων corned beef ως επισιτιστική βοήθεια  

Επίσημη Εφημερίδα αριθ. L 326 της 24/11/1990 σ. 0017 - 0020

ΚΑΝΟΝΙΣΜΟΣ ( ΕΟΚ ) αριθ . 3365/90 ΤΗΣ ΕΠΙΤΡΟΠΗΣ  της 23ης Νοεμβρίου 1990  περί χορηγήσεως διαφόρων παρτίδων corned beef ως επισιτιστική βοήθεια Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 όσον αφορά την πολιτική και τη διαχείριση της επισιτιστικής βοήθειας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1930/90 ( 2 ), και ιδίως το άρθρο 6 παράγραφος 1  στοιχείο γ ),  Εκτιμώντας :  ότι ο κανονισμός ( ΕΟΚ ) αριθ . 1420/87 του Συμβουλίου της 21ης Μαΐου 1987 που καθορίζει τις λεπτομέρειες εφαρμογής του κανονισμού ( ΕΟΚ ) αριθ . 3972/86 για την πολιτική και τη διαχείριση της επισιτιστικής βοήθειας ( 3 ) καταρτίζει τον κατάλογο των χωρών και  των οργανισμών οι οποίοι είναι δυνατόν να αποτελέσουν αντικείμενο δράσεων επισιτιστικής βοήθειας και καθορίζει τα γενικά κριτήρια σχετικά με τη μεταφορά της επισιτιστικής βοήθειας μετά το στάδιο fob -  ότι, μετά από πολλές αποφάσεις σχετικά με τη χορήγηση επισιτιστικής βοήθειας, η Επιτροπή χορήγησε σε ορισμένες χώρες και δικαιούχους οργανισμούς 1 219 τόνους corned beef -  ότι οι παραδόσεις αυτές πρέπει να πραγματοποιηθούν σύμφωνα με τους κανόνες που προβλέπονται στον κανονισμό ( ΕΟΚ ) αριθ . 2200/87 της Επιτροπής της 8ης Ιουλίου 1987 περί γενικών μέτρων διακίνησης στην Κοινότητα προϊόντων που χορηγούνται βάσει της  κοινοτικής επισιτιστικής βοήθειας ( 4 )- ότι είναι αναγκαίο να οριστούν επακριβώς οι προθεσμίες και οι όροι χορήγησης καθώς και η διαδικασία που θα ακολουθηθεί για να καθοριστούν οι δαπάνες που προκύπτουν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Πραγματοποιείται, με βάση την κοινοτική επισιτιστική βοήθεια, συγκέντρωση corned beef στην Κοινότητα, προκειμένου να το προμηθευτούν οι δικαιούχοι που αναφέρονται στο παράρτημα, σύμφωνα με τις διατάξεις του κανονισμού ( ΕΟΚ ) αριθ . 2200/87 και  τους όρους που παρατίθενται στο παράρτημα . Η ανάθεση της προμήθειας των εν λόγω προϊόντων πραγματοποιείται με διαγωνισμό .  Θεωρείται ότι ο υπερθεματιστής έλαβε γνώση όλων των εφαρμοζομένων γενικών και ειδικών όρων και τους έχει αποδεχθεί . Κάθε άλλος όρος ή επιφύλαξη που περιλαμβάνονται στην προσφορά του θεωρούνται ως μη εγγεγραμμένοι .  Άρθρο 2   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 23 Νοεμβρίου 1990 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 370 της 30 . 12 . 1986, σ . 1 .  ( 2 ) ΕΕ αριθ . L 174 της 7 . 7 . 1990, σ . 6 .  ( 3 ) ΕΕ αριθ . L 136 της 26 . 5 . 1987, σ . 1 .  ( 4 ) ΕΕ αριθ . L 204 της 25 . 7 . 1987, σ . 1 .    ΠΑΡΑΡΤΗΜΑ   1 . Δράσεις αριθ . ( 1 ): 351/90, 352/90, 353/90 και 355 /90  2 . Πρόγραμμα : 1990  3 . Δικαιούχος ( 7 ): UNRWA Headquarters, Vienna International Center, PO Box 700, A-1400 Vienna, ( τέλεξ : 135310 UNRWA A .)  4 . Εκπρόσωπος του δικαιούχου ( 2 ):  - παρτίδες Α και Β : UNRWA Field Supply and Transport Officer, West Bank, PO Box 19149, Jerusalem, Israel  - παρτίδα Γ : UNRWA Field Supply and Transport Officer, SAR PO Box 4313, Damascus, Syrian Arab Republic  - παρτίδα Δ : UNRWA Field Supply and Transport Officer, Jordan, PO Box 484, Amman, Jordan  5 . Τόπος ή χώρα προορισμού :  - παρτίδες Α και Β : Ισραήλ  - παρτίδα Γ : Λίβανος  - παρτίδα Δ : Ιορδανία  6 . Προϊόν που θα συγκεντρωθεί : corned beef  7 . Χαρακτηριστικά και ποιότητα του εμπορεύματος ( 3 ) ( 8 ):  corned beef που αποτελείται αποκλειστικά από βόειο κρέας χωρίς άλλα προσθετικά ζελατίνης από το φυσικό κολλαγόνον των τενόντων :  - ποσοστό υγρασίας : ανώτατο όριο 60 %  - πρωτεΐνες : ελάχιστο 21 %- η αναλογία των πρωτεϊνών και του κολλαγόνου σε σχέση με την ολική περιεκτικότητα σε πρωτεΐνες δεν πρέπει να υπερβαίνει το 30 %  - λιπαρές ουσίες : ανώτατο όριο 15,5 %  - αλάτι: ανώτατο όριο 2 %, 50 π.μ . σε ολικά νιτρικά εκφρασμένα σε νιτρικό νάτριο  - ζάχαρη : ανώτατο όριο 1 %  - τέφρα : ανώτατο όριο 3,5 %  Το προϊόν δεν πρέπει να περιέχει κόκαλα, συνδετικό ιστό, χόνδρους, τρίχες ή ξένες ουσίες . Δεν πρέπει να είναι ψιλοκομμένο και να είναι απαλλαγμένο από οσμές και δυσάρεστες γεύσεις  8 . Συνολική ποσότητα : 1 219 τόνοι  9 . Αριθμός παρτίδων : τέσσερις ( παρτίδα Α : 496,128 τόνοι - παρτίδα Β : 201,552 τόνοι - παρτίδα Γ : 254,524 τόνοι - παρτίδα Δ : 266,336 τόνοι )  10 . Συσκευασία και σήμανση :  Το corned beef πρέπει να είναι συσκευασμένο σε κουτιά από λευκοσίδηρο των 340 gr καθαρού βάρους έκαστο . Τα κουτιά αυτά πρέπει να είναι ερμητικά σφραγισμένα χωρίς ίχνη διαβρώσεως επί των κολλημάτων ή των εσωτερικών μερών .  Ιδιαίτερες ενδείξεις επί των κουτιών/ξεχωριστή ετικέτα στα κουτιά :  η λιθογραφημένη ετικέτα πρέπει να περιλαμβάνει :  α ) κατάλογο των συστατικών -  β ) την καθαρή περιεκτικότητα του κουτιού σε γραμμάρια-  γ ) το όνομα και τη διεύθυνση του παρασκευαστού -  δ ) τη χώρα καταγωγής -  ε ) την ένδειξη "NOT FOR SALE / GIFT OF THE EUROPEAN ECONOMIC COMMUNITY" με κεφαλαία γράμματα 5 mm επί των δύο πλευρών -  στ ) τις ημερομηνίες παραγωγής και λήξεως .  Οι ημερομηνίες παραγωγής και λήξεως πρέπει να χαράσσονται πάνω στο(α ) καπάκι(α ) των λευκοσιδηρών δοχείων . Η ημερομηνία λήξεως που πρέπει να αναφέρεται είναι η ημερομηνία παραγωγής συν τέσσερα έτη, δηλαδή τέσσερα έτη μετά την ημερομηνία παραγωγής .  Τα δοχεία από λευκοσίδηρο πρέπει να συσκευάζονται σε χαρτοκιβώτια για την εξαγωγή που αντέχουν σε θαλάσσια αποστολή . Κάθε χαρτοκιβώτιο πρέπει να μπορεί να περιέχει 48 δοχεία και να είναι κατάλληλα σφραγισμένο μετά τη συσκευασία . Τα σφραγισμένα  χαρτοκιβώτια πρέπει να περιβάλλονται από ταινία που αποτελείται από ανθεκτικές ίνες ή από άλλο κατάλληλο σύστημα - τα χαρτοκιβώτια πρέπει να συσκευάζονται σε εμπορευματοκιβώτια των 20 ποδών "FLC/LCL shipper's count load and stowage" ( 6 )  Ενδείξεις επί των χαρτοκιβωτίων (με σήμανση με γράμματα ύψους τουλάχιστον 5 cm ):  - παρτίδα Α : "ACTION No 351/90 / CORNED BEEF / GIFT OF THE EUROPEAN ECONOMIC COMMUNITY TO UNRWA TO PALESTINE REFUGEES / ASHOD / DATE OF PRODUCTION / DATE OF EXPIRY : . . . "  - παρτίδα Β : "ACTION No 352/90 / CORNED BEEF / GIFT OF THE EUROPEAN ECONOMIC COMMUNITY TO UNRWA TO PALESTINE REFUGEES / LATAKIA / DATE OF PRODUCTION / DATE OF EXPIRY : . . . "  - παρτίδα Γ : "ACTION No 353/90 / CORNED BEEF / GIFT OF THE EUROPEAN ECONOMIC COMMUNITY TO UNRWA TO PALESTINE REFUGEES / LATAKIA FOR LEBANON / DATE OF PRODUCTION / DATE OF EXPIRY : . . . "  - παρτίδα Δ : "ACTION No 355/90 / CORNED BEEF / GIFT OF THE EUROPEAN ECONOMIC COMMUNITY TO UNRWA TO PALESTINE REFUGEES / LATAKIA FOR JORDAN / DATE OF PRODUCTION / DATE OF EXPIRY : . . . "  11 . Συγκέντρωση του προϊόντος : κοινοτική αγορά  12 . Στάδιο παράδοσης : παράδοση στο λιμάνι εκφόρτωσης - εκφορτωμένο  13 . Λιμάνι φόρτωσης : -  14 . Λιμάνι εκφόρτωσης που υποδεικνύει ο δικαιούχος : -  15 . Λιμάνι εκφόρτωσης :  - παρτίδες Α και Β : Ashdod ( 9 )  - παρτίδες Γ και Δ : Latakia ( 10 )  16 . Διεύθυνση της αποθήκης και, κατά περίπτωση, λιμάνι εκφόρτωσης : -  17 . Περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης στην περίπτωση που το εμπόρευμα πρέπει να παραδοθεί στο λιμάνι φόρτωσης : 15 . 2 - 15 . 3 . 1991  18 . Προθεσμία για την εκτέλεση της προμήθειας : 15 . 4 . 1991  19 . Διαδικασία για τον καθορισμό των εξόδων της προμήθειας : διαγωνισμός  20 . Σε περίπτωση διαγωνισμού, ημερομηνία λήξης της προθεσμίας για την υποβολή των προσφορών ( 4 ): 18 . 12 . 1990, ώρα 12.00  21 . Σε περίπτωση διεξαγωγής δεύτερου διαγωνισμού :  α ) ημερομηνία λήξης της προθεσμίας για την υποβολή των προσφορών : 8. 1 . 1991, ώρα 12.00  β ) περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης στην περίπτωση που το εμπόρευμα πρέπει να παραδοθεί στο λιμάνι φόρτωσης : 1 - 31 . 3 . 1991  γ ) προθεσμία για την εκτέλεση της προμήθειας : 30 . 4 . 1991  22 . Ποσό της εγγύησης του διαγωνισμού : 15 Ecu ανά τόνο  23 . Ποσό της εγγύησης παράδοσης : 10 % του ποσού της προσφοράς εκφρασμένου σε Ecu  24 . Διεύθυνση για την αποστολή προσφορών ( 4 ): Bureau de l'aide alimentaire, a l'attention de Monsieur N . Arend, batiment Loi 120, bureau 7/58, rue de la Loi 200, B-1049 Bruxelles, τέλεξ AGREC 22037 B aη 25670 B )  25 . Επιστροφή που καταβάλλεται με αίτηση του υπερθεματιστή ( 5 ): επιστροφές μόνο για τα προϊόντα με τον κωδικό προϊόντος αριθ . 1602 50 90 120 ή 1602 50 90 320, που αναφέρονται στον κανονισμό ( ΕΟΚ ) αριθ . 3445/89 της Επιτροπής ( ΕΕ αριθ . L 336 της 20 . 11 .  1989, σ . 1 ). Τα ποσά των επιστροφών είναι εκείνα που εφαρμόζονται στην ημερομηνία λήξεως της προθεσμίας για την παρουσίαση των προσφορών    Σημειώσεις :  ( 1 ) Ο αριθμός της δράσης πρέπει να υπενθυμίζεται σε κάθε αλληλογραφία .  ( 2 ) Αντιπρόσωπος της Επιτροπής με τον οποίο έρχεται σε επαφή ο υπερθεματιστής : βλέπε κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ. C 227 της 7ης Σεπτεμβρίου 1985, σ . 4 .  ( 3 ) Ο υπερθεματιστής χορηγεί στο δικαιούχο πιστοποιητικό που έχει εκδοθεί από επίσημη αρχή και βεβαιώνει ότι δεν έχει σημειωθεί υπέρβαση, στο ενδιαφερόμενο κράτος μέλος, των ισχυουσών προδιαγραφών του προς παράδοση προϊόντος σχετικά με τη ραδιενεργό  ακτινοβολία .  Το πιστοποιητικό ραδιενέργειας πρέπει να αναφέρει την περιεκτικότητα σε καίσιο 134 και 137 .  ( 4 ) Για να αποφευχθεί η συμφόρηση των γραμμών τέλεξ, παρακαλούνται οι υποβάλλοντες προσφορά να προσκομίζουν, πριν από την ημερομηνία και την ώρα που καθορίζονται στο σημείο 20 του παρόντος παραρτήματος, την απόδειξη ότι έχει σταλεί η εγγύηση συμμετοχής  στο διαγωνισμό που αναφέρεται στο άρθρο 7 παράγραφος 4 στοιχείο α ) του κανονισμού ( ΕΟΚ ) αριθ . 2200/87, κατά προτίμηση :  - είτε με απευθείας κατάθεση στο γραφείο που αναφέρεται στο σημείο 24 του παρόντος παραρτήματος,  - είτε μέσω τέλεξ σε έναν από τους ακόλουθους αριθμούς στις Βρυξέλλες: 235 01 32, 236 10 97, 235 01 30, 236 20 05 .  ( 5 ) Ο κανονισμός ( ΕΟΚ ) αριθ . 2330/87 της Επιτροπής ( ΕΕ αριθ . L 210 της 1 . 8 . 1987, σ . 56 ) εφαρμόζεται όσον αφορά την επιστροφή κατά την εξαγωγή και, ενδεχομένως, τα νομισματικά εξισωτικά ποσά και τα εξισωτικά ποσά προσχώρησης, την αντιπροσωπευτική τιμή  και το νομισματικό συντελεστή . Η ημερομηνία που αναφέρεται στο άρθρο 2 του προαναφερθέντος κανονισμού είναι εκείνη που αναφέρεται στο σημείο 25 του παρόντος παραρτήματος .  ( 6 ) Οι συμφωνηθέντες όροι ναύλωσης θεωρούνται ως ισοδύναμοι με τους όρους ναύλωσης φορτηγού γραμμής ( Liner in/Liner out ) ελεύθερο σε Ashdod/Lattakia/Aqaba, χώρο εμπορευματοκιβωτίων και θεωρείται ότι καλύπτουν 15 ημέρες - εξαιρουμένων Σαββάτου, Κυριακής  και αργιών - ελεύθερο από επιβαρύνσεις καθυστέρησης εκφόρτωσης των εμπορευματοκιβωτίων στο λιμάνι εκφόρτωσης, οι οποίες υπολογίζονται από την ημέρα/ώρα άφιξης του πλοίου . Οι 15 ημέρες που είναι ελεύθερο από επιβαρύνσεις καθυστέρησης εκφόρτωσης των  εμπορευματοκιβωτίων πρέπει να σημειώνονται ευκρινώς στη φορτωτική . Οι επιβαρύνσεις καθυστέρησης που επιβάλλονται καλή τη πίστει για την καθυστέρηση εκφόρτωσης των εμπορευματοκιβωτίων πέραν των 15 προαναφερόμενων ημερών αναλαμβάνονται από την UNRWA . Η  UNRWA δεν θα καταβάλει/ούτε θα χρεωθεί με τέλη αποθήκευσης των εμπορευματοκιβωτίων .  ( 7 ) Ο προμηθευτής πρέπει να αναφέρει λεπτομερώς στην επικεφαλής του τμήματος προμηθειών, UNRWA, Vienna, με τέλεξ αριθ . 135310 UNRWA A, το όνομα του πλοίου μεταφοράς, το όνομα και τη διεύθυνση του ναυτιλιακού πρακτορείου και του ασφαλιστή στο λιμάνι  εκφόρτωσης .  ( 8 ) Ο υπερθεματιστής έρχεται σε επαφή με το δικαιούχο το ταχύτερο δυνατό, για να καθορισθούν τα έγγραφα που είναι αναγκαία για την αποστολή και την διανομή τους .  ( 9 ) Ashdod : Η αποστολή των εμπορευμάτων πρέπει να γίνει σε εμπορευματοκιβώτια των 20 ποδών που δεν περιέχουν περισσότερο από 17 τόνους το καθένα - δεν θα πρέπει να φορτώνονται στο πλοίο περισσότερα από 50 εμπορευματοκιβώτια .  ( 10 ) Το υγειονομικό πιστοποιητικό καθώς και το πιστοποιητικό προελεύσεως πρέπει να θεωρούνται από ένα συριακό προξενείο . Στη θεώρηση πρέπει να αναφέρεται ότι έχουν εξοφληθεί τα προξενικά έξοδα και τέλη .